RESOLUCIÓN do 27 de novembro de 2003, da Delegación Provincial de Pontevedra, pola que se dispón o rexistro, o depósito e a publicación, no Diario Oficial de Galicia, do convenio colectivo da empresa Centro Tecnológico de Grupo Copo, S.L.
CONSELLERÍA DE ASUNTOS SOCIAIS, EMPREGO E RELACIÓNS LABORAIS — III. OUTRAS DISPOSICIÓNS — 23/01/2004

Visto o texto do convenio colectivo da empresa Centro Tecnológico de Grupo Copo, S.L., con nº de código 3603802, que tivo entrada nesta delegación provincial o día 19-11-2003, subscrito en representación da parte económica pola representación da empresa, e da parte social polo comité de empresa, con data do 3-10-2003. De conformidade co disposto no artigo 90.2º e 3º do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores; Real decreto 1040/1981, do 22 de maio, sobre rexistro e depósito de convenios colectivos de traballo, e Real decreto 2412/1982, do 24 de xullo, sobre traspaso de funcións e servicios da Administración do Estado á Comunidade Autónoma de Galicia, en materia de traballo, esta delegación provincial
ACORDA:
Primeiro.-Ordena-la súa inscrición no libro de rexistro de convenios colectivos de traballo, existente nesta delegación provincial, e a notificación ás representacións económica e social da comisión negociadora.
Segundo.-Ordena-lo seu depósito no Servicio de Relacións Laborais, Sección de Mediación, Arbitraxe e Conciliación.
Terceiro.-Dispoñe-la súa publicación no Diario Oficial de Galicia.
Vigo, 27 de novembro de 2003.
Joaquín Macías Sánchez
Delegado provincial de Pontevedra
Convenio colectivo da empresa Centro Tecnológico
de Grupo Copo, S.L. e os traballadores
En Mos o 3 de outubro de 2003, reunidos, dunha parte, Arturo González Pérez, en nome e representación da empresa Centro Tecnológico de Grupo Copo, S.L., e Ángeles Corbacho González, secretaria para o levantamento de actas.
E doutra parte, o comité de empresa, representado legalmente polos señores Ignacio Pérez Betanzos (CIG), Ángel Rey Costas (CIG), Yolanda Bacelar González (CIG), Dolores Polo Novo (CIG) e Marcos Rodríguez Vila (CIG).
Ámbalas dúas partes se recoñecen no concepto no que interveñen, coa capacidade legal necesaria para negociar este convenio, e para o efecto establecen o seguinte:
TÍTULO I
Disposicións xerais
Artigo 1º.-Ámbito territorial.
O ámbito territorial deste convenio é para o centro de traballo da empresa Centro Tecnológico de Grupo
Copo, S.L., situada actualmente no municipio de Mos.
Artigo 2º.-Ámbito persoal.
Este convenio afecta o persoal pertencente ó cadro de persoal da empresa, salvo os que desempeñan cargos de conselleiros da empresa, e os de alta dirección ou de alta xestión na empresa.
Co asinamento deste convenio, todo o persoal que actualmente presta os seus servicios nesta empresa, así como aquel que ingrese no futuro, renuncia expresamente á vinculación a calquera outro convenio de empresa anterior que lle fose de aplicación.
Artigo 3º.-Vixencia.
A vixencia deste convenio será desde o 1 de xaneiro de 2003 ata o 31 de decembro de 2004.
Ben entendido que a dita vixencia só supón retroactividade nos conceptos económicos.
Mentres non se pacte un novo convenio, manteranse en vigor as cláusulas deste.
Artigo 4º.-Denuncia e prórroga.
As partes asinantes fan constar expresamente que o este convenio non precisa denuncia previa para a súa total extinción o 31 de decembro de 2004.
Iniciada a negociación para a revisión do convenio, se esta se prorrogase por prazo que excedese ó da súa vixencia, o contido normativo e obrigacional daquel entenderase prorrogado ata a entrada en vigor dun novo pacto.
Artigo 5º.-Condicións máis beneficiosas.
A empresa respectará as condicións económicas individuais que no seu conxunto anual resulten máis beneficiosas que as pactadas neste convenio, subsistindo para aqueles traballadores que as veñan desfrutando.
Artigo 6º.-Absorbibilidade.
Terán o carácter de absorbibles e compensables en cómputo anual coas condicións aquí establecidas, as melloras económicas que poidan estar desfrutando os traballadores/as ou calquera outras que por disposición legal, durante a vixencia deste convenio, se puidesen establecer.
Artigo 7º.-Comisión de seguimento e interpretación (paritaria).
Durante a vixencia deste convenio actuará unha comisión de seguimento e interpretación que, sen prexuízo das atribucións que en cuestión de vixencia teñen os comités de empresa, terá por funcións:
A) Vixilancia do cumprimento do pactado.
B) Actuar como órgano de interpretación, arbitraxe e conciliación, sen prexuízo da posibilidade da reclamación ante a xurisdicción administrativa e contenciosa previstas na lexislación vixente.
a) Polos traballadores, a comisión estará composta por Ángel Rey Costas e Ignacio Pérez Betanzos, membros do comité de empresa asinantes deste convenio, e por Arturo González Pérez e Ángeles Corbacho González, como representantes da empresa, aceptando todos eles os seus respectivos cargos.
b) Os representantes designados tanto pola empresa coma polos traballadores poderán ser substituídos mediante comunicación á outra parte.
Por acordo de ámbalas dúas partes, poderase nomear un presidente entre os membros da comisión.
As normas de funcionamento da comisión serán as determinadas pola propia comisión.
Artigo 8º.-Vinculación á totalidade.
As condicións aquí acordadas forman un todo único e indivisible, e para efectos da súa práctica serán consideradas globalmente.
TÍTULO II
Condicións laborais
Artigo 9º.-Clasificación profesional e definicións.
9º.1. Clasificación:
A clasificación do persoal recollida neste convenio é meramente enunciada e non supón a obriga de ter cubertas tódalas prazas enumeradas, se as necesidades e o volume da empresa non o requiren.
O persoal que preste os seus servicios na empresa clasificarase atendendo á función básica que desenvolva, nos seguintes grupos profesionais:
A) Técnicos e titulados.
B) Persoal de taller.
C) Persoal de mantemento e instalacións.
D) Persoal de laboratorios e planta piloto.
E) Persoal de oficinas técnicas e metroloxía.
F) Persoal de administración.
G) Persoal de servicios xerais.
Dentro dos grupos descritos na norma anterior, quedará clasificado nas seguintes categorías:
A) Técnicos e titulados:
-Enxeñeiro superior ou licenciado.
-Enxeñeiro técnico ou titulado de grao medio.
-Enxeñeiro técnico ou licenciado de 1º ano.
B) Persoal de taller:
-Responsable de taller.
-Encargado de taller.
-Oficial de 1ª fresadora.
-Oficial de 1ª taller.
-Oficial de 2ª fresadora.
-Oficial de 2ª taller.
-Oficial de 3ª taller.
-Auxiliar de departamento.
C) Persoal de mantemento e instalacións:
-Responsable de mantemento e instalacións.
-Oficial de 1ª mantemento.
-Oficial de 2ª mantemento.
-Oficial de 3ª mantemento.
-Auxiliar de departamento.
D) Persoal de laboratorios e planta piloto:
-Responsable de laboratorio ou planta piloto.
-Responsable de proxecto.
-Encargado de laboratorio ou planta piloto.
-Analista de laboratorio.
-Especialista de laboratorio.
-Auxiliar de laboratorio.
-Auxiliar de departamento.
E) Persoal de oficinas técnicas/metroloxía:
-Responsable de oficina técnica/metroloxía.
-Técnico de deseño/metroloxía.
-Proxectista de deseño/metroloxía.
-Delineante de deseño/metroloxía.
-Delineante/controlador.
-Auxiliar de departamento.
F) Persoal de administración:
-Responsable de sección.
-Oficial de 1ª administrativo.
-Oficial de 2ª administrativo.
-Auxiliar administrativo.
-Auxiliar departamento.
G) Persoal de servicios xerais:
-Técnico comercial.
-Secretario/a de dirección.
-Secretario/a.
-Telefonista-recepcionista.
Artigo 10º.-Confidencialidade.
Dadas as especiais características dos servicios desenvolvidos na empresa, establécese, para tódolos traballadores, o deber de confidencialidade e segredo sobre cantas investigacións, coñecementos e resultados sexan coñecedores con ocasión do desempeño do seu posto de traballo.
Artigo 11º.-Cómputo horario anual.
O cómputo horario anual que se vai realizar no ano 2003 será de 1.752 horas/ano, e será de 1.748 horas/ano en 2004.
Para cumpri-lo horario anual correspondente ó ano 2003 atenderase ó calendario anexo ó convenio.
O calendario laboral correspondente ó ano 2004 negociarase unha vez que se coñeza o calendario laboral emitido pola Xunta de Galicia no Diario Oficial de Galicia ou no Boletín Oficial del Estado.
Artigo 12º.-Xornada laboral e quendas.
A xornada laboral de traballo será de 40 horas semanais de acordo co seguinte cadro de horario:
1ª quenda: das 7.00 ás 15.00 horas de luns a venres.
2ª quenda: das 15.00 ás 23.00 horas de luns a venres.
3ª quenda: das 23.00 ás 7.00 horas de luns a venres.
Xornada continua: das 7.00 ás 15.00 horas de luns a venres.
Quenda partida:
De luns a xoves: das 8.00 ás 13:30 horas e das 14.30 ás 17.15 horas.
Venres de todo o ano: das 8.00 ás 15.00 horas.
O descanso destinado á comida para a quenda partida poderá oscilar, de acordo cos afectados e en función das necesidades do posto.
Dentro das 40 horas semanais dos traballadores con xornada continuada de oito horas, están computados 17 minutos diarios por parada de bocadillo, que se desfrutarán por quendas.
A empresa, logo de comunicación ó comité de empresa e ó traballador afectado con 15 días de antelación, poderá adscribi-lo persoal a calquera das quendas anteriormente descritas, tendo en conta que os cambios de quendas deberán responder a probadas razóns económicas, organizativas ou de producción.
As quendas normais de traballo son as diúrnas e, no o caso de se da-lo cambio a quendas de noite, a empresa fará o dito cambio de acordo co comité de empresa.
Ó principio de cada ano confeccionarase un cuadrante de quendas por sección, que poderá ser modificado pola empresa para garanti-lo bo funcionamento do proceso productivo e en concordancia co punto 2 do artigo 15º.
Para a confección do cuadrante de quendas ou para a súa modificación, a empresa terá en conta aqueles postos de traballo que, por motivos de seguridade, é necesario que estean supervisados por outros traballadores, de maneira que se a empresa quere modifica-las quendas destes postos de traballo implicará a modificación das quendas dos traballadores que se encarguen da súa supervisión.
Os descansos que correspondan por quendas que se teñan que traballar por suplencia de enfermidade ou ausencias xustificadas, retribuiranse co salario
correspondente ás horas extraordinarias estructurais, no caso de que non se dispoña dunha data inmediata para a concesión de descanso ó suplente.
Para o período que vai desde o 15 xuño ó 15 de setembro e nas seccións de quenda partida que a empresa considere oportuno, en función das necesidades productivas, poderase facer xornada continua de luns a venres.
Todo traballador desprazado a outra empresa por razón de servicio, atenderá ó horario do centro de traballo de destino, aínda que, no caso de horarios diferentes entre a empresa de orixe e a empresa de destino, para efectos do cómputo das horas traballadas durante o seu desprazamento, se respectarán as existentes na súa empresa de orixe.
Artigo 13º.-Vacacións.
As vacacións serán de 30 días naturais continuados, que se desfrutarán preferiblemente no período que vai do 15 de xuño ó 15 de setembro.
As vacacións para cada ano negociaranse, por seccións, en función do calendario laboral pactado, tendo en conta que en principio e salvo mellor decisión da empresa, a sección non se pode pechar; e ademais, tendo en conta as preferencias dos traballadores e as marcadas pola lei, procurando o seu carácter rotativo no caso de conflictos, e atendendo sempre ás necesidades da empresa.
Se antes do desfrute das vacacións, algún productor estivese en situación de baixa por accidente, desfrutará as vacacións desde o primeiro día da situación de alta. Se a baixa por accidente durase todo o tempo de vacacións, unha vez dado de alta, poñeríase de acordo coa dirección da empresa para analiza-los días de desfrute delas.
Se a baixa por maternidade dunha traballadora coincidise co período de vacacións da empresa, a traballadora terá dereito a desfruta-las vacacións dentro dese ano, poñéndose de acordo coa dirección da empresa para analiza-los días de desfrute delas.
O período de desfrute das vacación para o ano 2003 incorpórase no calendario anexo ó convenio. O calendario de vacacións do ano 2004 negociarase unha vez que se faga público o calendario laboral do ano 2004 emitido pola Xunta de Galicia no Diario Oficial de Galicia ou no Boletín Oficial del Estado.
Artigo 14º.-Licencias e permisos.
Todo productor, logo de aviso e xustificación, poderá ausentarse do traballo con dereito á remuneración total como día efectivamente traballado, por algún dos motivos seguintes e polo tempo indicado a continuación:
14º.1. Matrimonio: 18 días naturais.
14º.2. Nacemento de fillo: 4 días laborables.
14º.3. Enfermidade grave ou falecemento de parentes de 1º grao de afinidade ou consanguinidade: 5 días naturais.
14º.4. Enfermidade grave ou falecemento de parentes de 2º grao de afinidade ou consanguinidade: 2 días laborables.
14º.5º. O mesmo que 14º.3 e 14º.4 con necesidade de desprazamento.
14º.5º.1. Dentro da Comunidade Autónoma galega =) 4 días laborables.
14º.5º.2. Fóra da Comunidade Autónoma galega =) 5 días laborables.
14º.6. Falecemento de tío de consanguinidade ou parentes de 3º grao: 1 día laborable.
14º.7. Traslado de domicilio: 2 días naturais.
14º.8. Cumprimento dun deber inescusable de carácter público e persoal: polo tempo indispensable.
14º.9. Para realizar funcións sindicais ou de representación de persoal: nos termos establecidos legal ou convencionalmente.
14º.10. Por lactación: as traballadoras, por lactación dun fillo menor de nove meses, terán dereito a unha hora de ausencia do traballo que poderán dividir en dúas fraccións. A traballadora, pola súa vontade, poderá substituír este dereito por unha reducción da xornada normal nunha hora coa mesma finalidade.
A concreción horaria e a determinación do período de desfrute do permiso de lactación previstos pola Lei 39/1999, do 5 de novembro, corresponderalle ó traballador/a dentro da súa xornada ordinaria. O traballador/a deberá avisar previamente a empresa, con 15 días de antelación, da data en que se incorpora á xornada ordinaria.
Este permiso poderá ser desfrutado indistintamente pola nai ou polo pai no caso de que os dous traballen.
14º.11. Para estudios: segundo o artigo 23 do Estatuto dos traballadores, o traballador terá dereito ó desfrute de permisos para concorrer a exames, ou a unha preferencia para elixir quenda de traballo. A empresa concederalles unha reducción da xornada non retribuída a aqueles traballadores que, logo de acreditación de cursos de formación, estudios, etc., soliciten o dito permiso. A dita reducción non excederá de dúas horas diarias.
14º.12. Asistencia á consulta médica: cando, por razón de enfermidade, o traballador necesite asistir ó consultorio médico en horas coincidentes coa súa xornada laboral, a empresa concederá o permiso necesario sen perda da retribución especificada ó comezo do artigo, debendo xustificarse o dito permiso co correspondente volante visado polo facultativo. Nel deberá consta-la hora de consulta, xa que sen tal requisito non se aboará ningunha cantidade.
Poderán exerce-lo dereito ó dito permiso aqueles traballadores que necesiten asistir con fillos menores de 16 amos ou maiores discapacitados, ademais de
familiares directos (pais, nais, avós) maiores de 65 anos ou discapacitados.
14º.13. Para asistencia a matrimonio de pais, fillos ou irmáns de consanguinidade: 1 día natural.
14º.14. Coidados a menores ou a diminuídos físicos ou psíquicos: o traballador que teña ó seu coidado directo un menor de seis anos ou un diminuído físico ou psíquico, e sempre que este non desempeñe ningunha actividade retribuída, terá dereito a unha reducción de xornada de traballo entre un tercio e a metade da súa duración, coa correspondente diminución de salario.
14º.15. Os traballadores poderán desfrutar de cinco días de permiso non retribuídos por motivos persoais, para o que deberán solicitalo con 48 horas de antelación, e deben ser compatibles coas necesidades da empresa.
Para efecto de aclarar conceptos utilizados nos números anteriores fanse as seguintes matizacións:
1º Considérase desprazamento todo traslado a localidade distante máis de cen quilómetros do domicilio habitual do traballador.
2º Faise extensivo o desfrute dos permisos anteriormente citados a aqueles traballadores que conviven maritalmente con outra persoa e que acrediten a súa situación de convivencia por medio dun certificado expedido polo concello ou por medio do libro de familia.
3º Definición de graos de consanguinidade e afinidade:
-Consanguinidade ascendente:
-Pais: 1º grao.
-Avós: 2º grao.
-Tíos: 3º grao.
-Consanguinidade descendente:
-Fillos: 1º grao.
-Netos: 2º grao.
-Sobriños: 3º grao.
-Consanguinidade colateral:
-Irmáns: 2º grao.
-Afinidade:
-Cónxuxe: 1º grao.
-Afinidade ascendente:
-Pais pol.: 1º grao.
-Avós pol.: 2º grao.
-Afinidade colateral:
-Irmáns pol.: 2º grao.
Artigo 15º.-Organización do traballo.
15º.1. Centro Tecnológico de Grupo Copo, S.L. está dividido en departamentos, á fronte dos cales se atopa un responsable de departamento.
Os departamentos divídense, pola súa vez, en seccións, cada unha das cales conta con persoal específico, adscrito a ela, e ó mando do correspondente responsable de sección.
A organización do traballo dentro desta estructura empresarial, e conforme o prescrito na lexislación vixente e neste convenio, é facultade e responsabilidade da dirección da empresa. O comité de empresa terá a función de orientación e elaboración de propostas e informes no relacionado coa dita organización do traballo.
15º.2. De conformidade coa lexislación vixente, o comité de empresa será informado pola empresa dos traslados de posto, cambios de quenda ou sección e en todo o derivado á mobilidade funcional dos traballadores dentro da estructura organizativa da empresa.
15º.3. Os traslados ou cambios de posto non minguarán as condicións salariais dos traballadores afectados, agás os incentivos ou complementos inherentes ó posto (prima de producción e outros) que serán os estipulados para o dito novo posto.
15º.4. Ante a implantación dun novo sistema de prima de producción, un novo método de traballo ou nova actividade, a empresa informará previamente o comité de empresa e estudiará os informes que este puidese emitir, co obxecto de considerar e negocia-las súas achegas á nova implantación.
15º.5. Cando a empresa introduza novas tecnoloxías que supoñan para os traballadores modificacións substanciais nas condicións de traballo, a empresa comunicarallas ó comité de empresa, que emitirá un informe dando a súa opinión. A empresa, de acordo co comité, dará a información que coide necesaria en cada caso, para a formación e adaptación técnica dos traballadores afectados polas ditas tecnoloxías.
15º.6. Os traballadores en período de descanso poderán utiliza-las instalacións de comedor, área de descanso ou servicios, evitando outras zonas por cuestión de seguridade e hixiene.
Artigo 16º.-Condicións dos contratos.
A contratación de traballadores axustarase ás normas legais xerais sobre colocación vixentes en cada momento e ás específicas que figuran neste convenio, comprometéndose a empresa á utilización dos distintos modos de contratación previstos na lei, de acordo coa finalidade de cada un dos contratos.
Os traballadores baixo contratos eventuais terán os mesmos dereitos que os demais traballadores do cadro de persoal, salvo as limitacións derivadas da natureza do seu contrato e deste convenio.
Cando un traballador finalice o período de contratación estipulado legalmente como máximo anual, a empresa, ó lle rescindi-lo contrato, aboaralle en concepto de indemnización, a contía do salario correspondente á base de cotización da súa liqui
dación, dividindo esta en días e multiplicándoa por un coeficiente de 2 días por cada mes de servicio á empresa.
16º.1. A empresa non poderá subscribir contratos con empresas de traballo temporal (ETT).
Artigo 17º.-Técnicos e cadros.
17º.1. Xornada laboral: será a pactada no convenio.
17º.2. Definiranse as súas responsabilidades, funcións e obxectivos por departamentos.
17º.3. Formación: terán dereito a unha atención preferente neste aspecto, para a posta ó día nos temas propios da súa actividade na empresa, todo iso segundo o artigo 21º deste convenio. Prestarase especial importancia a aspectos como formación do seu equipo, técnicas de exercicio de mando, técnicas de traballo en equipo, participación na toma de decisións.
17º.4. Información: potenciarase o nivel de información facilitada a estes colectivos para o mellor desenvolvemento da súa función.
17º.5. Participación: promoverase un maior nivel de participación nas decisións e propostas.
Artigo 18º.-Ascensos e provisión de vacantes.
Os ascensos realizaranse de acordo co indicado no Estatuto dos traballadores, é dicir, tendo en conta a formación, o coñecemento do posto de traballo, os méritos, a antigüidade do traballador, así como as facultades organizativas do empresario.
Os postos vacantes serán cubertos libremente ó xuízo da empresa; non obstante, á hora de toma-la decisión, terase en conta o persoal das categorías inferiores.
A empresa comunicaralle ó comité de empresa as necesidades de vacantes e de postos de ascenso que se van cubrir, e atenderá as súas consideracións ó respecto.
Tódolos ascensos consideraranse feitos a proba, confirmándose a designación no caso de cobertura do posto de mando ós seis meses, e nos restantes ós tres meses, salvo que deste período de proba se deduza a falta de idoneidade para a vacante do elixido; neste caso comunicaráselle ó traballador, que continuará na súa situación anterior, quedando vacante novamente a praza.
A empresa remunerará o traballador co salario correspondente á nova categoría profesional que vai desempeñar durante todo o tempo que permaneza nela.
Os traballadores con categoría de auxiliar de departamento, é dicir, aqueles traballadores en período de formación, xa que non teñen experiencia no posto de traballo que van desenvolver, unha vez cumpridos seis meses de servicio na empresa, ascenderán automaticamente á categoría inmediata superior. Este período será dun ano para os traballadores
contratados coa categoría de enxeñeiro ou licenciado (1º ano). Para o cómputo deste tempo, a empresa terá en conta todo o tempo de servicio que o traballador prestase nela, no caso de que este período fose interrompido e sempre que sexa para o desenvolvemento da mesma función.
Se o posto de traballo desenvolvido por este tipo de contrato ten continuidade na empresa, esta non substituirá o traballador contratado por outro nas mesmas condicións.
Artigo 19º.-Creación de emprego fixo.
Durante a vixencia deste convenio, a empresa comprométese a converter en fixas aquelas persoas que, estando en situación de temporais, cumprisen o prazo establecido segundo a lexislación vixente e continúen traballando na empresa. Seguindo con ese compromiso, acórdase facer fixas tres persoas no ano 2003 e dúas persoas no ano 2004 segundo acordo previo asignado na acta nº 100.
En canto ás vacantes por xubilación, invalidez ou morte que puidesen xerar postos fixos, negociaranse cada ano.
Cando a empresa queira facer uso do dereito concedido no artigo 52.1º.c do Estatuto dos traballadores e conforme o procedemento establecido no artigo 53 deste texto legal, deberá entregar unha memoria explicativa que faga referencia á causa de extinción, tanto ó traballador ou traballadores afectados coma ó representante ou representantes dos traballadores da empresa.
Sen prexuízo da eficacia e executividade do acordo extintivo, conforme o procedemento establecido na lei, os representantes dos traballadores emitirán informe motivado sobre a decisión empresarial e a causa extintiva alegada no prazo de catro días hábiles.
Estes informes enviaránselle á empresa para que figuren como anexo ó expediente, entendéndose que, transcorrido o prazo establecido para a súa emisión sen o facer, se desiste de tal dereito.
O procedemento establecido neste artigo non suspenderá os prazos previstos no artigo (53.1º.c) do Estatuto dos traballadores.
Esta cláusula considérase para tódolos efectos de carácter obrigacional.
Artigo 20º.-Capacidade diminuída.
No suposto de incapacidade permanente parcial, o traballador afectado terá un dereito preferente para ocupar aquel posto de traballo que poida desempeñar con eficacia suficiente no seu estado de invalidez. Abrirase un expediente no que será preceptivo un informe médico sobre a adecuación do traballador ó novo posto, con base nas súas condicións físicas e/ou psíquicas, que será comentado co comité de empresa.
Artigo 21º.-Formación.
Potenciarase a política de formación para posibilitar:
-Un mellor desenvolvemento profesional do posto.
-A adecuación dos recursos humanos ós cambios organizativos e tecnolóxicos.
-O desenvolvemento dun mando e unha toma de decisións máis participativa.
-A creación de novas expectativas de ascenso.
-A adaptación dos novos empregados á empresa.
21º.1. Continuarase coa potenciación dos cursos de formación, ampliándoos sucesivamente.
A empresa consultará previamente co comité de empresa a posta en marcha dos plans de formación.
Así mesmo, fomentarase a formación do persoal apropiado no concernente ó coñecemento das novas tecnoloxías que se poidan aplicar na empresa.
Evitaranse novas contratacións sempre que o persoal actual se poida formar ó nivel de coñecementos técnicos requiridos pola empresa e nun prazo razoable definido por aquela.
21º.2. A asistencia ós cursos de formación que organice e/ou contrate a empresa en horas laborables será obrigatoria para os grupos de traballadores que se determine, salvo naqueles casos nos que se estableza expresamente o seu carácter voluntario. Tanto os mandos coma o comité da empresa colaborarán na difusión das accións formativas que se promovan.
En todo caso será obrigatoria a asistencia naqueles casos de convocatorias como antecedente obrigado para certas promocións, cando a necesidade de formación sexa requirida para o adecuado e seguro desenvolvemento do contido do posto de traballo.
21º.3. Estudiaranse por parte da empresa as peticións de permisos extraordinarios solicitados polos traballadores que teñan como fin a formación propia ou a reciclaxe.
21º.4. Crearase unha comisión de formación, que estará composta por dous membros do comité de empresa e dous representantes da empresa. Tódolos cursos de formación continua, que sexan impartidos ou subvencionados polos organismos oficiais (Forcem, Comisión territorial de Galicia, etc.), serán acordados pola dita comisión.
21º.5. Cando os cursos se realicen dentro da xornada laboral, a empresa aboará os km percorridos para asistir ó curso e o importe da comida, sempre que proceda o pagamento destes conceptos, polos seguintes importes:
-Km: ano 2003: 0,28 A+IPC real 2003+0,5.
-Ano 2004: incremento sobre o 2003 igual ó IPC real 2004+0,6.
-Comidas: ano 2003: máximo de 7,45 A+IPC real 2003+0,5.
-Ano 2004: incremento sobre o 2003 igual ó IPC real 2004+0,6.
-As comidas aboaranse logo de presentación da factura correspondente.
21º.6. Cando os cursos se realicen fóra da xornada laboral, distínguese entre:
a) Cursos realizados en Mos ou concellos limítrofes: a empresa aboará a cantidade simbólica de 4,8 A/hora curso máis o incremento salarial pactado para os anos 2003 e 2004 (cantidades en que xa están engadidos os km), así como o importe da comida, cando o tempo transcorrido entre a fin da xornada laboral e o comezo do curso sexa inferior a dúas horas. O importe de comida será aboado logo de presentación da factura correspondente e por unha cantidade máxima para o ano 2003 de 7,45 A+IPC real 2003+0,5 e para o ano 2004: incremento sobre o 2003 igual ó IPC real 2004+0,6. Quedan excluídos os cursos de idiomas ou de longa duración logo de acordo co comité de empresa.
b) Resto de casos: a empresa aboará tódolos gastos orixinados pola asistencia dun traballador a un curso, logo de presentación dos correspondentes xustificantes e facturas.
21º.7. En tódolos casos de asistencia a cursos recollidos nos puntos anteriores, a dirección da empresa poderá esixi-la presentación de certificados do centro de ensino que acrediten a asistencia do interesado.
21º.8. Os asistentes ós cursos de formación deberán cumprir co procedemento interno en vigor, cubrindo a ficha de valoración que porá á súa disposición a empresa.
Artigo 22º.-Excedencias.
Observarase o establecido no Estatuto dos traballadores e nas leis complementarias sobre o particular.
Aquelas persoas cunha antigüidade mínima de catro anos terán dereito a solicitar unha excedencia equivalente á duración dun curso lectivo e destinado á formación do solicitante.
Así mesmo, sobre as excedencias por maternidade observarase o disposto na Lei 39/1999, do 5 de novembro de 1999, e demais disposicións legais de aplicación.
Artigo 23º.-Roupas de traballo.
A empresa facilitaralle roupas apropiadas de traballo ó persoal seguinte:
23º.1. Persoal de taller:
Efectuaranse tres entregas anuais da seguinte forma:
-1ª entrega: do 15 ó 31 de marzo.
-2ª entrega: do 1 ó 15 de xullo.
-3ª entrega: do 15 ó 31 de outubro.
Ó persoal de taller facilitaránselle as seguintes roupas, en cada unha das entregas:
a) Un conxunto chaqueta curta-pantalón.
b) Unha camisa ou polo de manga longa.
c) Xogo de botas de seguridade.
d) Gorro ou gorra.
e) Lentes de plástico para repasar.
Ademais da entrega ordinaria, tamén se lle facilitará, ó se incorporar ó posto de traballo, un mandil de coiro, unha pantalla de soldar, unha amoladora, ademais dun kit de ferramentas.
23º.2. Persoal da planta piloto e laboratorios.
Facilitaráselles, coincidindo coas datas sinaladas no punto anterior, un conxunto de chaqueta curta e pantalón, dúas batas e o calzado apropiado, que poden ser zocos ou tenis. Coincidindo coa 3ª entrega, facilitaráselles tamén un chaquetón. Todo isto sempre que sexa necesario dadas as características do posto de traballo desempeñado.
23º.3. Persoal de oficinas técnicas/metroloxía.
Ó persoal dos departamentos técnicos facilitaráselle ata un máximo de tres batas ó ano, dependendo das necesidades do traballador. As entregas serán coincidentes coas entregas do taller.
23º.4. Ó persoal de nova incorporación á empresa comprendido nos grupos anteriores facilitaráselle unha entrega dobre da roupa e/ou calzado que corresponda. A seguinte entrega será normal.
23º.5. Se algún dos traballadores tivese a súa roupa de traballo en malas condicións, como consecuencia da actividade que desempeña, terá dereito á súa reposición, logo de xustificación.
23º.6. Todo productor que cause baixa por enfermidade ou accidente, por un tempo de oito meses, recibirá unha soa entrega. Se a baixa fose por doce meses, non terá dereito a ninguna entrega.
23º.7. Tódalas pezas de roupa e o material entregado ó persoal terán que ser aprobados e revisados polo comité de seguridade e saúde laboral.
Os traballadores deberán asinar aviso de recepción do material posto á súa disposición no momento da entrega.
Artigo 24º.-Seguridade e saúde laboral.
Crearase o comité de seguridade e saúde laboral, que será unha comisión paritaria formada por dous membros representantes da empresa, á súa libre elección, e os dous delegados de prevención como representantes dos traballadores.
Durante a vixencia deste convenio colectivo aplicaranse as normas de seguridade e saúde que para tal efecto aprobe o comité de seguridade e saúde laboral.
Acórdanse, ademais, as seguintes cláusulas:
24º.1. O comité de seguridade e saúde laboral fará chegar á dirección da empresa, no mes de xullo de cada ano, as súas propostas de melloras nesta materia para o seu estudio e posible inclusión no plan de investimentos do ano seguinte.
24º.2. Concédeselle a cada un dos membros do comité de seguridade e saúde un día libre cada tres meses co fin de inspeccionar, xunto co secretario do dito comité, as instalacións e os productos. O comité de seguridade e saúde avisará con 48 horas de antelación o responsable de sección afectada, qué persoa collerá o dito día.
O día libre para inspección tomarano os integrantes do comité de seguridade e saúde laboral de un en un. Os integrantes do comité que realicen a inspección confeccionarán un informe por escrito que se enviará á xerencia e ó comité de empresa.
24º.3. Os integrantes do comité de seguridade e saúde laboral terán as mesmas garantías que os membros do comité de empresa en canto á apertura de expedientes contradictorios e despedimentos por sanción con base no exercicio da súa representación.
24º.4. A elección dos representantes dos traballadores dentro do comité de seguridade e saúde laboral realizarase por votación entre os propios membros do comité de empresa.
24º.5.1. Toda traballadora que realice o seu traballo por quendas, e estea en situación xestante, realizará o seu traballo na quenda que elixirá ela, sempre e cando non altere o equilibrio entre tódalas quendas, sendo, en última instancia, a comisión paritaria quen decida ó respecto.
24º.5.2. Debido ás características dos productos utilizados pola empresa, aplicaráselles ás traballadoras en estado de xestación un especial tratamento, procurando que non estean en contacto con productos que poidan ser considerados nocivos para a súa saúde ou para o feto.
Artigo 25º.-Desprazamentos.
O persoal que por petición da empresa teña que desenvolve-lo seu traballo fóra dela terá dereito ó reembolso de tódolos gastos de transporte, aloxamento e comidas nas que incorra con ocasión do dito desprazamento, logo de presentación das facturas e/ou xustificantes correspondentes.
A empresa anticipará diñeiro en efectivo ou facilitará tarxeta de crédito, para cubri-los gastos previstos en cada desprazamento, coa obriga de posterior xustificación e liquidación dos gastos efectivamente habidos.
A empresa comunicaralle ó comité todo desprazamento que afecte a calquera traballador/a con categoría inferior a responsable de sección, nome de operario, condicións, duración estimada, horario e traballo que vai desenvolver.
Os desprazamentos de ámbito nacional ou comunitario serán de luns a venres.
A empresa facilitaralle os medios de transporte necesarios ó traballador unha vez rematada a xornada laboral.
Tódolos traballadores/as que vaian facer uso do artigo 25º do convenio colectivo nos termos que nel se expresan cumprirán obrigatoriamente as lexislacións laborais e civís dos países onde vaian desenvolve-lo seu traballo, sen detrimento das melloras que se poidan substanciar da aplicación da lexislación española.
Tódolos incumprimentos que lle poidan producir unha situación de indefensión legal ó traballador, derivado do traballo, entendendo exclusivamente por aqueles os producidos no centro de traballo, ó ir ou vir del ó domicilio ou á residencia habitual do traballador (incluídos os desprazamentos en avión e entrada e saída ó país), terán que ser cubertos tanto legalmente coma economicamente pola empresa.
25º.1. Para desprazamentos superiores a 50 quilómetros e de curta duración, entendendo por tales os que teñan unha duración inferior a 30 días, estableceranse as seguintes condicións:
a) De 1 a 6 días ininterrompidos, incremento do 35% da retribución diaria total para todo o tempo que dure o desprazamento, exceptuando os traballadores con categorías iguais ou superiores a responsables de sección, así como aqueles traballadores que para o normal desenvolvemento da súa actividade na empresa requiran desprazarse habitualmente.
b) De 7 a 14 días ininterrompidos, incremento do 35% da retribución diaria total para todo o tempo que dure o desprazamento.
c) De 15 a 21 días ininterrompidos, incremento do 50% da retribución diaria total para todo o tempo que dure o desprazamento.
d) De 22 a 30 días ininterrompidos, incremento do 50% da retribución diaria total para todo o tempo que dura o desprazamento, máis un día libre retribuído.
Para estes efectos entenderase por retribución diaria a remuneración total percibida polo traballador incluíndo, se é o caso, as horas extras realizadas durante o desprazamento.
O desprazamento considerarase ininterrompido cando a empresa non se faga cargo dos gastos de viaxe ó seu domicilio habitual nos que poida incorre-lo traballador durante o período do desprazamento. Polo contrario, considerarase interrompido cando estes gastos sexan por conta da empresa.
O cómputo dos días de duración efectiva do desprazamento calcularanse do seguinte modo:
a) Tomaranse as horas desde o inicio ata a fin do desprazamento.
b) A cantidade resultante de horas dividirase entre 24.
c) O resultado redondearase por exceso sempre que sexa maior ou igual a 0,5.
25º.2. Para os desprazamentos superiores a 50 quilómetros e de longa duración, é dicir, por tempo superior a 30 días ininterrompidos, aboarase un incremento do 50% sobre a retribución diaria e concederanse dous días libres retribuídos por cada mes que dure o desprazamento.
Estes días de vacacións desfrutaranse ó regreso no domicilio de orixe do traballador.
25º.3. Seguros de vida, enfermidade e asistencia en viaxe.
A empresa concertará para tódolos seus traballadores desprazados por máis de oito días a un país da Unión Europea e a partir do primeiro día no caso de se desprazar fóra da Unión Europea, e para todo o tempo que dure o desprazamento, seguro de vida 24 horas por un importe de 90.151,82 A, e seguro de enfermidade e asistencia en viaxe.
O seguro de vida cubrirá as seguintes indemnizacións polas seguintes causas:
* Falecemento: 90.151,82 A.
* Incapacidade/total e absoluta/común e profesional: 90.151,82 A.
Estas cantidades serán regularizadas no ano 2004 con incremento salarial pactado no ano 2004 (IPC real 2004+0,6).
25º.4. O traballo que presten os traballadores contratados pola empresa cando desenvolvan o seu servicio no estranxeiro someterase estrictamente á lexislación española e a este convenio. En consecuencia, os ditos traballadores terán, como mínimo, os dereitos económicos que lles corresponderían no caso de traballaren en territorio español. O traballador e o empresario someterán os seus litixios á xurisdicción laboral española.
TÍTULO III
Aspectos sociais
Artigo 26º.-Seguro de vida.
A empresa comprométese a subscribir unha póliza de seguro a favor dos traballadores da empresa, para cubri-las seguintes indemnizacións polas seguintes causas:
Ano 2003-2004
-Morte16.211,53 A-Inc. perm. abs.16.211,53 A-Morte por accidente32.423,09 A-Morte acc. tráfico48.634,63 A-Inc. perm. total com./prof.16.289,11 A
Este último seguro será pagado polas bonificacións do seguro de vida, e a diferencia ata o custo total, por achega da empresa.
Acórdase facilitarlle a cada traballador/a un certificado da empresa onde se indiquen as cantidades aseguradas. Este certificado entregarase a mediados de cada ano. Ós traballadores/as de nova contratación entregaráselles xunto co manual de acollida.
Estas cantidades serán regularizadas no ano 2004 con incremento salarial pactado no ano 2004 (IPC real 2004+0,6).
A empresa poderalle anticipar ó afectado un importe equivalente a 6.000 A sobre as devanditas cantidades, importe que se fará efectivo a través da comisión do fondo social.
Artigo 27º.-Fondo social.
Dotarase o fondo social para o ano 2003 de 2.404 A máis o IPC real 2003+0,5 e para o ano 2004, un incremento sobre o 2003 do IPC real 2004+0,6, o cal será administrado por unha comisión formada por dous membros do comité de empresa e dous representantes da empresa.
O fin do fondo é atende-las axudas de carácter social que sexan solicitadas polo persoal o que afecta o convenio.
O fondo social rexerase polas normas de funcionamento aprobadas pola dita comisión.
Artigo 28º.-Comedor.
A empresa aboará os gastos de comidas orixinados por necesidades dela na contía fixa no ano 2003 de 10,58 A máis IPC real 2003+0,5, e no ano 2004 terá un incremento sobre 2003 igual ó IPC real 2004+0,6, sempre que a xornada laboral se alongue en máis dunha hora. Queda excluído o caso do persoal contratado en réxime de quenda partida, o cal terá dereito ó cobramento da dita cantidade no caso de que realice horas extras durante o período de tempo destinado á comida.
Así mesmo, a empresa aboaralle a todo o persoal con quenda partida os gastos de comida na contía máxima de 7,45 A/día máis IPC real 2003+0,5, e no ano 2004 terá un incremento sobre 2003 igual ó IPC real 2004+0,6, logo de xustificación mediante a presentación da factura correspondente expedida a nome de Centro Tecnológico de Grupo Copo, S.L.
Artigo 29º.-Anticipos.
O persoal terá dereito ós anticipos estipulados legalmente (artigo 29 ET: anticipos sobre o xa traballado). Os anticipos extraordinarios para outros fins serán obxecto dun estudio particular por parte da empresa.
O traballador que o solicite poderá pedir un anticipo equivalente ó importe total das gratificacións extraordinarias de xullo, Nadal e beneficios, sendo en última instancia a comisión de xestión do fondo social a que dictamine sobre a súa concesión.
Artigo 30º.-Quilometraxe.
O importe do quilómetro para desprazamentos con vehículo propio por necesidades da empresa fíxase
en 0,28 A/km bruto máis IPC real 2003+0,5, e no ano 2004 terá un incremento sobre 2003 igual ó IPC real 2004+0,6. Inclúe tamén os desprazamentos á mutua de accidentes tanto por revisión periódica coma por asistencia médica por accidente de traballo.
Artigo 31º.-Axuda a fillos.
31º.1. Axuda por fillos diminuídos.
Por petición do comité de empresa e para as persoas que se solicite, durante a vixencia deste convenio, a empresa aboará a cantidade mensual de 226,77 A por cada fillo diminuído físico ou psíquico recoñecido pola Seguridade Social e que estea a cargo do traballador/a.
Esta cantidade será incrementada segundo incremento salarial pactado para os anos 2003 e 2004.
31º.2. Axuda para libros.
Durante este convenio a empresa subvencionaralles cun 20% os gastos de libros escolares a tódolos traballadores/as con familia numerosa, acreditada legalmente por medio dun libro de familia ou certificación oficial. Este aboamento producirase no mes de outubro e o traballador/a terá que presenta-las facturas ademais do recibo de libros pedido polo centro escolar ó que asisten os fillos do beneficiario.
TÍTULO IV
Aspectos sindicais
Artigo 32º.-Asembleas.
No que a esta materia se refire observarase o establecido no Estatuto dos traballadores sobre o dereito de reunión. A comunicación á empresa e demais requisitos efectuaranse alomenos con 48 horas de antelación.
A empresa, por petición do comité de empresa, autorizará asembleas para tratar asuntos importantes e urxentes.
Artigo 33º.-Acumulación de horas sindicais.
As horas establecidas para os membros do comité de empresa son 21 horas por membro, e poderán ser acumuladas anualmente para un ou varios membros do dito comité, sempre e cando se lle indique á dirección da empresa a distribución delas.
Artigo 34º.-Dereitos sindicais.
O comité de empresa terá dereito a ter coñecemento e control de tódolos contratos de traballo do persoal suxeito a este convenio conforme o Estatuto dos traballadores, artigo 8, punto 3A.
O comité de empresa terá coñecemento con anterioridade de calquera sanción ou despedimento dun traballador do cadro de persoal.
Artigo 35º.-Taboleiros de anuncios.
A empresa porá á disposición dos traballadores dous taboleiros de anuncios que poderán ser utilizados polos seus representantes e os sindicatos
máis representativos; un deles colocarase nas instalacións da planta piloto e outro no Departamento de Equipamentos.
TÍTULO V
Conceptos económicos
Artigo 36º.-Retribucións e masa salarial bruta.
36º.1. Para o ano 2003 acórdase un incremento sobre tódolos conceptos económicos non indicados expresamente do IPC real alcanzado no ano 2003+0,5 puntos.
Para o ano 2004 acórdase un incremento sobre 2003 en tódolos conceptos económicos non indicados expresamente, do IPC real alcanzado no ano 2004+0,6 puntos.
Non obstante o disposto no parágrafo anterior, os salarios e as remuneracións establecidos neste convenio teñen o carácter de mínimos, e poden ser mellorados por concesión da empresa ou contratos individuais de traballo.
36º.2. Definición de masa salarial bruta.
A masa salarial bruta estará integrada polos seguintes conceptos:
a) Salario base.
b) Beneficios e complementos.
c) Incentivos e primas de producción.
d) Pagas extraordinarias.
e) Complementos de posto de traballo.
f) Retribución por horas extraordinarias.
g) Complemento persoal.
Enténdese por complemento persoal o complemento que recolle o montante de diñeiro que lle resta a un traballador unha vez descontado o importe correspondente ós seguintes conceptos: salario base, complemento de asistencia, complemento de puntualidade (que figuran na táboa salarial anexa), complemento de antigüidade, complemento de convenio 1994, retribución por horas extraordinarias e retribución por prima de producción, tendo en conta que os catro últimos conceptos se recollerán só no caso de que o traballador teña dereito a cobralos.
O complemento persoal considérase consolidable e terá, para tódolos efectos, carácter de non absorbible.
Estes conceptos estarán referidos a tódolos traballadores da empresa excepto alta dirección, responsables de departamento, e aqueles con condicións individuais pactadas en contrato.
Artigo 37º.-Complemento de antigüidade, complemento de convenio 94 e complemento convenio 2000.
37º.1. Complemento de antigüidade.
O complemento de antigüidade consistirá en seis trienios do 5% cada un, calculado sobre o salario mínimo interprofesional aprobado anualmente por
real decreto do Ministerio de Traballo e Seguridade Social, incluído o número de pagas extras reflectidas neste convenio e que ascenden a 15 por ano.
37º.2. Complemento de convenio 94.
O complemento de convenio 94 mantense para o persoal de Centro Tecnológico de Grupo Copo, S.L. que o vén percibindo, sendo o seu importe o equivalente á diferencia entre o 30% do salario base da táboa salarial vixente en 1993 e o complemento de antigüidade mencionado no punto 1 deste artigo.
Este complemento de convenio terá carácter de absorbible nos vindeiros anos na mesma contía en que se incremente o complemento de antigüidade.
Agora ben, todo traballador que o 31-12-1993 xa tivese unha antigüidade na empresa que tivese dado lugar a un complemento de antigüidade do 30%, a porcentaxe maior por aplicación do complemento de antigüidade vixente en 1993 consolidará para 1994 a porcentaxe aplicable en 1993 e incrementarase coa parte da porcentaxe que correspondese ó 31-12-1993 en función do tempo transcorrido desde o devengo do último quinquenio. Polo tanto, o seu complemento de convenio será o resultado de aplica-la dita porcentaxe sobre a táboa salarial vixente en 1993 minorado polo complemento de antigüidade calculado de conformidade co artigo 37.1º.
37º.3. Complemento convenio 2000.
O complemento convenio 2000 manterase para todo o persoal do Centro Tecnológico de Grupo Copo, S.L. a partir do 1 de xaneiro de 2004, e enténdese como compensación da perda de poder adquisitivo sufrido no exercicio 2000.
Esta paga no ano 2002 é de 253,12 A, farase efectiva coa nómina do mes de agosto e sufrirá os incrementos salariais pactados en convenio.
Artigo 38º.-Complemento de asistencia e complemento de puntualidade.
O importe destes dous complementos percibirase na contía fixa mensual que figura na táboa salarial anexa. Estes dous complementos cobraranse por día efectivo de traballo.
Os atrasos que se produzan á hora de entrada ou faltas parciais ó traballo nun día determinado, implicarán a perda da parte proporcional do complemento de asistencia (sempre que o atraso sexa superior a unha hora) e do cento por cento do complemento de puntualidade dese día.
Nas faltas ó traballo durante todo o día, non se pagará o importe de ámbolos complementos do dito día, exceptuando as licencias e os permisos recollidos no artigo 14º deste convenio (salvo nas que se indique o contrario), así como as saídas ó consultorio médico por razóns de enfermidade do traballador.
Artigo 39º.-Complemento de toxicidade.
Este complemento está integrado no salario base que figura na táboa salarial anexa e constitúe un dez por cento del.
Artigo 40º.-Complemento de nocturnidade.
Este complemento será do 30% sobre tódolos conceptos salariais, pagándose o dito complemento na xornada comprendida entre as 22.00 horas e as 6.00 horas, excepto no caso de se da-la 2ª quenda das 15.00 ás 23.00 horas, xa que neste caso a hora que excede das 22.00 horas non xerará dereito ó cobramento do complemento de nocturnidade. Cando, por necesidades da empresa, o persoal teña que prolonga-la súa xornada laboral despois das 6.00 horas, para efectos do cobramento serán consideradas como horas nocturnas.
Artigo 41º.-Baixas por accidente.
Nas baixas por accidente garánteselle ó traballador afectado o cento por cento da súa retribución, incluíndo a prima de producción se estiver suxeito a ela. Para o cálculo desta, tomarase como base o importe/hora que se obteña no mes correspondente, excluíndo as horas de baixa por accidente para o cálculo dela.
A base reguladora obtense por adición de 2 sumandos:
-A base de cotización por continxencias profesionais do mes anterior, sen horas extra, dividida polo número de días a que corresponda a dita cotización:
1º módulo= BC (mes anterior)-H.E. (mes anterior)
Nº días cotizados no dito mes
-A cotización por horas extraordinarias máis prima do ano natural anterior, dividida entre 365 días.
2º módulo= h. extra+primas (12 meses anteriores á baixa)
Nº días cotizados no dito ano (365 días)
A indemnización por baixa calcularíase multiplicado ó 75% a base reguladora polos días de baixa médica, tendo en conta que o empresario aboará o soldo do día da baixa para o cómputo dos días que se van indemnizar.
A diferencia ata cubri-lo 100% do soldo máis prima garantirao segundo convenio actual a empresa.
Artigo 42º.-Baixas por enfermidade.
Nas baixas por enfermidade, sempre e cando o afectado necesite hospitalización, a retribución do traballador será do cento por cento da base de cotización do mes anterior, só durante o período de hospitalización e sempre que o dito período non supere os oitenta días. No resto de baixas por enfermidade cobrarase a razón do seguinte:
Os 3 primeiros días da baixa observarase o disposto na lexislación vixente ou normas concordantes.
70% da base tarifa do mes anterior desde o 4º día ata o 20º día.
100% da base tarifa do mes anterior a partir do día 21 de baixa.
Estudiaranse aquelas baixas de enfermidade que, logo de informe médico, e de acordo coas súas características, puidesen ser merecedoras do cobramento do 100% da súa retribución desde o primeiro día.
Artigo 43º.-Gratificacións extraordinarias.
43º.1. As gratificacións extraordinarias de xullo, Nadal e beneficios serán aboadas, para todo o persoal, na contía fixa dunha mensualidade do salario base, complemento de asistencia e puntualidade da táboa salarial anexa, así como, a aqueles traballadores/as que lles corresponda, a antigüidade, o complemento de convenio 1994, desprazamentos, nocturnidade e complemento persoal correspondentes.
As datas de pagamento das gratificacións de xullo e Nadal serán efectivas os días 15 de xullo e 15 de decembro respectivamente, sendo a de beneficios o 25 de xaneiro do ano seguinte. No caso de que algún día dos fixados coincidise cun día inhábil, pagaríanse o primeiro día hábil seguinte.
Artigo 44º.-Prima de producción.
O método de cálculo recóllese como anexo ó convenio.
Artigo 45º.-Horas extraordinarias.
A empresa e o comité acordan a conveniencia de reducir ó mínimo indispensable as horas extraordinarias conforme os seguintes criterios:
45º.1. Horas extraordinarias habituais:
Suspensión.
45º.2. Horas extraordinarias motivadas por forza maior:
Enténdense como tales as que veñan esixidas pola necesidade de reparar sinistros ou outros danos extraordinarios e urxentes, así como no caso de risco de perda de materias primas: realización.
45º.3. Horas extraordinarias estructurais:
Co fin de clarificar este concepto, entenderanse como tales as necesarias por períodos punta de producción, pedidos imprevistos, cambios de quenda, ausencias imprevistas, substitución de horas sindicais ou outras circunstancias de carácter estructural como avarías ou mantemento urxente, todo isto sempre que non poidan ser substituídas por contratacións temporais ou a tempo parcial previstas na lei.
A dirección da empresa entregaralle ó comité de empresa copia do rexistro mensual de tódalas horas extraordinarias, indicando o nome do traballador/a, a sección onde se realizaron, as causas delas e o seu número. Así mesmo, e en función desta información e cos criterios sinalados anteriormente, a empresa e o comité determinarán o carácter e a natureza das horas.
Por razóns de tipo operativo, a comunicación a cada traballador/a das horas extraordinarias realizadas por el será mensual.
As horas extraordinarias realizadas por causas de forza maior e as estructurais non terán cargo nas cotizacións á Seguridade Social a que se refiren o Real decreto 2001/1983 de xullo e os reais decretos 1858/1981 do 20 de agosto e 1/1985, do 5 de xaneiro.
Para isto notificaranllo mensualmente á autoridade laboral, conxuntamente a empresa e o comité.
O valor da hora extraordinaria será o indicado, en cada categoría, no anexo da táboa salarial aplicándolle en cada caso o incremento salarial pactado.
TÍTULO VI
Conceptos legais
Artigo 46º.-Lexislación aplicable.
No referente ó que non estea expresamente disposto neste convenio, observarase o que determine o Estatuto dos traballadores, e demais disposicións concordantes.
Artigo 47º.-Comisión negociadora.
Está constituída por Arturo González Pérez en nome e representación da empresa Centro Tecnológico de Grupo Copo, S.L. e o comité de empresa, representante legal dos traballadores/as.
Asinado:
O representante da empresa.
O comité de empresa.
Prima de producción
1. Método de cálculo da prima de producción:
1.1. Nivel de actividade (NA).
O nivel de actividade é o parámetro que determina o valor da hora correspondente á prima. O responsable do departamento de equipamentos, xunto co responsable do taller, establecen os valores monetarios que correspondan a cada nivel de actividade. Os niveis van desde un mínimo de 100 ata un máximo de 140.
1.2. Nivel de actividade proposto (NP).
O nivel de actividade proposto son as horas máximas outorgadas para cada traballo; establéceo o responsable do departamento de equipamentos, tendo en conta a súa dificultade, prazo de entrega, oferta, etc.
1.3. Cálculo da prima de producción (P).
O nivel de actividade determinará a prima segundo as seguintes fórmulas:
NP*100=NA
H
NP= nivel de actividade proposto (horas).
H= tempo real de execución do traballo (horas).
NA= Nivel de actividade.
P
P= prima (euros).
p= prima/hora (euros).
H= tempo real de execución do traballo (horas).
Os traballos en que non se determine o nivel de actividade proposto, tomarase un nivel de actividade de 100, agás nas modificacións, para as que o nivel de actividade será de 120.
2. Cadro da prima de producción.
NIVEL DE
ACTIVIDADE
A
RD/AD
A
AT/RT/MOD
NIVEL DE
ACTIVIDADE
A
RD/AD
A
AT/RT/MOD
100
0,31
0,31
121
0,48
0,76
101
0,31
0,33
122
0,50
0,78
102
0,31
0,35
123
0,54
0,81
103
0,31
0,37
124
0,57
0,83
104
0,32
0,39
125
0,62
0,84
105
0,32
0,41
126
0,66
0,85
106
0,32
0,44
127
0,71
0,87
NIVEL DE
ACTIVIDADE
A
RD/AD
A
AT/RT/MOD
NIVEL DE
ACTIVIDADE
A
RD/AD
A
AT/RT/MOD
107
0,33
0,46
128
0,76
0,88
108
0,33
0,48
129
0,81
0,89
109
0,34
0,50
130
0,85
0,90
110
0,35
0,53
131
0,87
0,91
111
0,35
0,55
132
0,88
0,92
112
0,36
0,57
133
0,90
0,93
113
0,37
0,59
134
0,91
0,94
114
0,39
0,62
135
0,92
0,95
115
0,40
0,64
136
0,93
0,95
116
0,41
0,66
137
0,94
0,96
117
0,42
0,68
138
0,95
0,96
118
0,43
0,70
139
0,96
0,96
119
0,44
0,72
140
0,96
0,96
120
0,46
0,74
Esta táboa reflicte un incremento sobre 2002 do 2,5% (IPC previsto 2003+0,5). Estas cifras regularízanse en xaneiro de 2004 co IPC real 2003+0,5.
Para o ano 2004, os devanditos importes veranse aumentados co incremento salarial pactado (IPC+0,60).
Grupo profesional
Salario base
Compl. asistencia
C. puntualidade
Total mes
Ano 2003
Hora extra
2,5%
Día hábil
Día inhábil
a) Técnicos e titulados
Enxeñeiro superior ou licenciado
916,44
90,68
90,68
1.097,80
16.467,00
Enxeñeiro técnico ou titulado de grao medio
784,46
79,90
69,96
934,32
14.014,80
Enxeñeiro técnico ou licenciado (primeiro ano)
679,07
47,86
47,86
774,79
11.621,85
b) Persoal de taller
Responsable de taller
1.146,74
174,08
174,08
1.494,90
22.423,50
Encargado de taller
1.107,91
100,04
100,04
1.307,99
19.619,85
18,02
23,43
Oficial de 1ª fresadora
1.042,19
86,19
86,19
1.214,57
18.218,55
18,02
23,44
Oficial de 1ª taller
962,33
79,63
79,63
1.121,59
16.823,85
16,22
21,08
Oficial de 2ª fresadora
962,33
79,63
79,63
1.121,59
16.823,85
16,22
21,08
Oficial de 2ª taller
907,46
58,99
58,99
1.025,44
15.381,60
14,41
18,75
Oficial de 3ª taller
701,18
42,05
42,05
785,28
11.779,20
14,41
18,75
Auxiliar de departamento
647,17
41,02
41,02
729,21
10.938,15
14,41
18,75
c) Persoal de mantemento e instalacións
Responsable de mantemento e instalacións
1.146,74
219,65
219,65
1.586,04
23.790,60
Oficial de 1ª
1.156,15
123,98
114,49
1.394,62
20.919,30
17,72
23,05
Oficial de 2ª
1.107,91
118,94
101,09
1.327,94
19.919,10
17,72
23,05
Oficial de 3ª
843,78
86,20
72,72
1.002,70
15.040,50
14,41
18,75
Auxiliar de departamento
647,17
41,02
41,02
729,21
10.938,15
14,41
18,75
d) Persoal de laboratorio e planta piloto
Resp. de laboratorio
1.455,17
207,88
205,55
1.868,60
28.029,00
Resp. de proxecto
1.146,74
219,65
219,65
1.586,04
23.790,60
Encargado de laboratorio
1.321,55
167,53
165,19
1.654,27
24.814,05
18,54
24,11
Analista de laboratorio
1.156,15
123,98
114,49
1.394,62
20.919,30
17,72
23,05
Especialista de laboratorio
1.107,91
118,94
101,09
1.327,94
19.919,10
17,72
23,05
Auxiliar de laboratorio
843,78
86,20
72,72
1.002,70
15.040,50
14,41
18,75
Auxiliar de departamento
647,17
41,02
41,02
729,21
10.938,15
14,41
18,75
e) Persoal de oficina técnica/metroloxía
Resp. oficina técnica/metroloxía
1.146,74
219,65
219,65
1.586,04
23.790,60
Técnico de deseño/metroloxía
1.107,91
129,67
129,67
1.367,25
20.508,75
18,54
24,10
Proxectista de deseño/metroloxía
1.042,19
126,08
126,08
1.294,35
19.415,25
16,82
21,86
Delineante de deseño/metroloxía
1.017,50
83,73
83,73
1.184,96
17.774,40
15,12
19,65
Delineante/controlador
880,98
54,01
54,01
989,00
14.835,00
15,12
19,65
Auxiliar de departamento
647,17
41,02
41,02
729,21
10.938,15
14,41
18,75
f) Persoal de administración
Resp. de sección
1.034,28
136,88
136,88
1.308,04
19.620,60
Oficial de 1ª administrativo
916,44
90,68
90,68
1.097,80
16.467,00
15,12
19,65
Oficial de 2ª administrativo
875,91
59,86
59,87
995,64
14.934,60
14,41
18,75
Auxiliar de administrativo
803,51
42,05
42,05
887,61
13,314,15
14,41
18,75
Auxiliar de departamento
647,17
41,02
41,02
729,21
10.938,15
14,41
18,75
g) Persoal de servicios xerais
Técnico comercial
784,46
79,90
69,96
934,32
14.014,80
Secretario/a de dirección
784,46
79,90
69,96
934,32
14.014,80
Secretario/a
719,02
50,67
50,67
820,36
12.305,40
Telefonista/recepcionista
679,07
47,86
47,86
774,79
11.621,85